|  |  |  |  |
| --- | --- | --- | --- |
| Iskola neve: | Szent Mária Magdolna Gyakorló Általános Iskola | | |
| Beküldő neve: | Herget Klára, Péterné Réder Ildikó | | |
| **Kérjük, válassza ki az aktuális időszakot (aláhúzással) és jelölje be a szerződésükben vállalt és elküldött/teljesített feladatokat!** | | | |
| Beszámolót küldünk (minimum 2000 leütés,  legalább 2 cikkről) | | igen. | ~~2012. november 10-ig őszi~~ 2013. február 10-ig téli 2013. április 10-ig tavaszi 2013. június 10-ig nyári |
| Képet is küldünk | | Küldünk | |
| 3 db segédanyagot felhasználtunk a honlapról **(megegyezhe**t a beszámolóval) | | Segédanyagok megnevezése: 1. **Keszthelyiné G. Ágnes** Szövegértő feladatlap  2. **Papp Leonóra** Feladatlap  3.Kricsfalussy Beáta:Mi lesz veled, szemét? Varró Borbála:óravázlat. | |
| Segédanyagot küldünk (**nem azonos** a beszámolóval!) | | Péterné Réder Ildikó segédanyagát küldtük decemberben. | |
| Könyvtári állományba vétel megtörtént | | igen. | |
| Könyvtáros tanárt bevontuk a programba | | igen. | |
| 3 fős munkacsoport megalakult | | igen. | |
| Munkacsoport belső képzést/ bemutató órát tartott min. 5 fő pedagógusnak | | Dátum:2012.december 18. Integrált magyar, környezet, technika óra. | |
| Projektnapot tartottunk | | Dátum:2013.január 10. | |
| Kiállítás, plakát, tabló elkészült | | Dátum:2013. január. 18. | |

Beszámoló

A második osztályosok feldolgozták Fecske Csaba verseit:Hó hull, A patak télen. Péterné Réder Ildikó óravázlatát átküldtük decemberben, ami már a honlapon fent található. Ez alapján készült bemutató órát a kollégák is megtekintették. Az itt készült hópelyhek az iskolánk ablakait díszítették. ( fényképek a mellékletben.)

A negyedik osztályosok Kapitány Máté Vonaton vonattá című szövegét olvasták el. Szituációs játék során jegyet vásároltak , megbeszélték,hogy milyen információt kell adni a jegypénztárnál: honnan utazunk, mikor, hogyan, ha nincs, elég információ tudjunk kérdezni. Segédanyagok közül felhasználtuk Papp Eleonóra feladatlapját. Ezen található vasúti útvonalat megkeresték a térképen.

(fényképet küldünk. ) Térkép használat, a vasúti útvonalak jelölése a térképen. Megismerkedés a vasúti hálózattal, és útvonaltervezés. Hogyan tudunk elutazni Abaligetről Pécsre. MÁV vasúti menetrend használata és az internet, Elvira program kezelése.

Horgas Judit: A jégkoboldok támadása meséjét a negyedik osztályosok dolgozták fel. Keszthelyiné G. Ágnes segédanyagát is felhasználták. A mesében szereplő gyümölcsöket a gyerekek nem ismerték, magyarázatra szorultak. A feldolgozás után az elképzelt koboldokat lerajzolták. Fényképeket mellékletben csatoljuk.

A hatodik osztályosok technika órán taligát készítettek fából. Előzetes felkészülés után egy tanuló megismertette a többi tanulóval a Jámborné Balog Tünde: Varázskerék című szövegének a talicskáról szóló gondolatait.

A 8. osztályosok elolvasták Kricsfalussy Beáta: Mi lesz veled, szemét? című olvasmányát gondolatébresztőnek. Az ehhez kapcsolódó óravázlat a beszámoló után következik.

Iskolánkban ősszel és tavasszal bicikli túrákat szervezünk. Ehhez kapcsolódóan fogjuk majd felhasználni a téli számban található biciklivel kapcsolatos verseket. Úgy érezzük ezeket jobb lett volna a tavaszi számban megjelentetni.

**Óravázlat**

**Osztály**: 8. osztály

**Témakör:** Tárgyalkotás

**Téma:** Újrahasznosítás

**Az óra típusa:** Új ismeretet feldolgozó óra, előkészítő óra a következő óra tárgyalkotásához

**Munkaformák:** Csoportmunka, frontális munka

**Tanítási egység:** 45 perc

**1. A tanítási óra főbb céljai:**

Oktatási célok: Az újrahasznosítás megismerése, szükségességének megértése, a tudatos fogyasztás kialakítása.

Nevelési célok: Önálló ismeretszerzés gyakorlása, összefüggések meglátása, ok- okozati kapcsolatok feltárása. Világháló céltudatos használata,

Képzési célok: Önálló, logikus gondolkodás fejlesztése, feladatmegoldó képesség fejlesztése.

**2. A tanítási óra oktatási követelményei:**

Fogalmak: túlnépesedés, ökológiai lábnyom, elsődleges nyersanyag, másodlagos nyersanyag, szelektálás, újrahasznosítás, hulladékudvar

Összefüggések: a fogyasztási stílus összefüggése a természetvédelemmel, az újrahasznosítás összefüggése a természetvédelemmel.

Kiemelt tevékenységek: problémafeltárás, világháló használata információkereséshez.

**3. Óravázlat:**

Ellenőrzés:

Egy korábbi iskolai program keretében már volt szó a szelektív hulladékgyűjtésről, és ennek szükségességéről, felhasználási területeiről, hasznáról. Az ott hallott ismeretek felszínre hozása, ellenőrzése.

(Frontális munka, kérdés-felelet, az elmondásuk alapján vázlatot rajzolok a folyamatokról a táblára, az említett előadáson használt oktatási anyagokkal)

Motiváció:

Felvázolom Földünk jelenlegi helyzetét, a túlnépesedés, és energiapazarlás látható jeleit, és folyamatait.

(Vetített, és körbeadott képekkel illusztrálom az elmondottakat.)

Megbeszélés:

Mit tehetünk ezeknek a folyamatoknak a megállítására, lelassítására. Mi az az ökológiai lábnyom, milyen tényezők határozzák meg a méretét. Milyen összefüggésben van az ökológiai lábnyom a Földre.

(kérdésekkel kifejtve)

Részcélkitűzés: Tárjuk fel, milyen személyes lehetőségeink vannak, hogy csökkentsük saját lábnyomunk méretét.

Megbeszélés:

Tudatos fogyasztás, csak annyit vásárolunk, amennyire szükségünk van, legyen szó bármilyen területről: csökkentjük energiafelhasználásunkat, válasszunk kevesebb csomagolóanyagot, újrahasznosított, vagy szelektíven gyűjtve újrahasznosíthatót, használjunk környezetbarátot, hasznosítsunk újra.

Célkitűzés:

Megismerjük, milyen sokrétűen használhatóak újra a kidobásra szánt hulladékok.

Megbeszélés:

Az újrahasznosításnak két területe van, az ipari szintű újrahasznosítás, szelektív hulladékgyűjtés, hulladékudvarok, másodlagos nyersanyag kinyerése, ennek hatása a Föld nyersanyagkészleteire. A privát újrahasznosítás, kidobásra sem kerül a hulladék, hanem második életet él a háztartásban.

Részcélkitűzés:

5 csoport kialakítása, minden csoport kap egy- egy hulladéktípust: papír, műanyag, fém, textil, gumi. Minden csoport feladata, hogy adott időn belül találjon az interneten az adott hulladéktípusból készült újrahasznosított ötleteket.

(borítékok anyagnevekkel, csoportok kialakítása, feladatleosztások)

Megbeszélés:

Erre rendelkezésre állnak kulcsszavak, amit a keresőbe kell beütni, úgy mint: újrahasznosítás kreatívan, újrahasznosítás otthon, újrahasznosítási ötletek. Lehet használni a képkeresőt, ott rögtön az ötleteket látni, és érdemes a kulcsszót az adott hulladéktípus anyagával összepárosítva keresni.

(internethasználat, lényegkiemelés)

Részcélkitűzés:

Rendelkezésre álló idő 10 perc. Körülbelül 5-10 ötlet összegyűjtése.

(csoportmunka)

Megbeszélés:

Az idő lejárta után a csoportok bemutatják a találataikat.

Meghatározzunk, milyen csoportokba sorolhatjuk a talált tárgyakat, használat szerint: dekoráció, használati tárgy, játék, bútor, stb.

(ellenőrzés, logikus gondolkodás, összefüggések keresése a tárgy és funkció között)

Részcélkitűzés:

A csoportok egyéni munkában kiválasztanak 2-2 tárgyat, és összeírják annak anyagszükségletét és eszközszükségletét. Erre a következő órán lesz szükség, amikor is elkészíthetik a választott tárgyakat.

(Segítségnyújtás: a választásnál az elkészítéshez szükséges időt és teret is fel kell mérni, illetve az iskolában adott lehetőségeknek megfelelően kell választani.)

Összefoglalás:

Játék: kártyákra a most tanult fogalmakat írom fel, majd kiosztom őket a csoportoknak. Ezután képeket mutatok fel, amelyek kapcsolódnak az adott fogalmakhoz, a diákoknak fel kell állniuk és felmutatni a fogalmat, röviden elmagyarázni mit látunk a képen, és hogyan kapcsolódik a mai anyaghoz.

Házi feladat kijelölése, motiváció a következő órára:

A következő órára az összeírt anyagszükségletet kell hozniuk magukkal, Csoportokban dolgozva elkészítjük az általuk választott tárgyakat.

Teremszükséglet:

Számítástechnikai szaktanterem

Tárgyszükséglet: képanyag a fogalom meghatározásokhoz (forrás: internet)

Mellékletek:









